2023.2.7.
HU
Az Európai Unió Hivatalos Lapja
C 47/129 2022. július 6., szerda
78. felhívja a kormányt, hogy a civil társadalommal együttműködve gyorsítsa fel a 2022–2030 közötti időszakra vonatkozó energiastratégiával kapcsolatos munkáját, különös tekintettel a fenntartható és megfizethető energiaellátásra, a fokozott energiahatékonyságra és az energiaforrások további diverzifikációjára, összhangban az európai zöld megállapodás menetrendjével és a Párizsi Megállapodással; sajnálatát fejezi ki a stratégia közzétételének folyamatos késedelme miatt; 79. ismételten aggodalmát fejezi ki amiatt, hogy Koszovó energiájának túlnyomó többsége szénből származik, és felszólít a nem megfelelő széntámogatások megszüntetésére, az energiatermelés decentralizálására és a megújuló energiaforrások felé való elmozdulásra; elismeri, hogy Koszovó északi részét még teljes mértékben integrálni kell az ország számlázási rendszerébe; 80. ösztönzi Koszovót, hogy reformálja meg és nyissa meg energiapiacát, beleértve a kiskereskedelmi villamos energia piacát is, hogy választási lehetőséget biztosítson a fogyasztók számára, és szüntesse meg az ágazatban meglévő monopóliumot; üdvözli az uniós forrásokból finanszírozott új gjakovai távfűtési létesítmény megnyitását, amely az egyetlen biomasszával működő koszovói távfűtési létesítmény, és amely várhatóan több mint 90 %-kal csökkenti a terület szeny­ nyezését; 81. mély aggodalmát fejezi ki a legtöbb koszovói városi terület levegőminősége miatt; különösen hangsúlyozza, hogy Koszovó az elmúlt években túllépte a légszennyező anyagokra vonatkozó határértékeket, ami súlyos veszélyt jelent a koszovói polgárok egészségére; felhívja Koszovót, hogy tartsa be az ipari kibocsátásokról szóló irányelv (9) követelményeinek megfelelő nemzeti kibocsátáscsökkentési tervét; 82. hangsúlyozza, hogy egészséges környezetre, valamint a vízkészletek és az ökoszisztémák védelmére van szükség, különös tekintettel a folyókra a mezőgazdaság fejlesztése, valamint az élelmezés- és vízbiztonság megerősítése érdekében; elismerését fejezi ki a vízgyűjtő-gazdálkodás és a kapcsolódó engedélyek minőségének javítására irányuló erőfeszítésekért; üdvözli a koszovói legfelsőbb bíróság azon ítéletét, hogy felfüggeszti a shtërpcai vízerőmű vízengedélyét; felszólít a védett területeken belüli valamennyi gátprojekt leállítására, ideértve a jövőbeli Natura 2000 területeket is (Emerald); 83. hangsúlyozza a hulladékgazdálkodás javításának szükségességét, különösen a hulladék szelektálása és újrafeldolgo­ zása terén, valamint a hulladék mennyiségének csökkentése érdekében a körforgásos gazdaságra vonatkozó intézkedések bevezetésének szükségességét; 84. ismételten felszólít a fenntartható tömegközlekedéssel és mobilitással kapcsolatos politikák végrehajtására, valamint a régóta fennálló infrastrukturális hiányosságok kezelésére; üdvözli a vasutak korszerűsítésére irányuló terveket az Európai Újjáépítési és Fejlesztési Bank által nyújtott kölcsönök és uniós támogatások révén; 85. üdvözli a Nyugat-Balkánra vonatkozó 3,2 milliárd EUR összegű gazdaságélénkítési és beruházási terv elfogadását, és felszólítja Koszovót, hogy hatékonyan használja fel azt; üdvözli az energiával, az infrastruktúrával, valamint a tiszta vízzel és a levegővel kapcsolatos öt kiemelt projekt folyamatban lévő előkészítését, beleértve a „békesztráda” Pristina és Merdare közötti szakaszát, valamint a vízellátásba és a szennyvízkezelésbe történő új beruházások előkészítését; 86. üdvözli a koszovói rendőrség által az EULEX-szel együttműködésben annak érdekében végrehajtott műveleteket, hogy Koszovó egész területén felszámolják az illegális fakitermelést; ösztönzi az ország északi és déli részén működő illetékes hatóságokat és bűnüldöző szerveket, hogy fokozzák együttműködésüket az e bűncselekmények és egyéb bűncselekmények elleni küzdelem érdekében; o o
o
87. utasítja elnökét, hogy továbbítsa ezt az állásfoglalást az Európai Tanács elnökének, a Bizottságnak, a Bizottság alelnökének/az Unió külügyi és biztonságpolitikai főképviselőjének, a tagállamok kormányainak és parlamentjeinek, valamint Koszovó elnökének, kormányának és parlamentjének.
(9)
Az Európai Parlament és a Tanács 2010/75/EU irányelve (2010. november 24.) az ipari kibocsátásokról (a környezetszennyezés integrált megelőzése és csökkentése) (HL L 334., 2010.12.17., 17. o.).